### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

11.000 børn i bevægelse gennem ”åben skole” gennem [adresse]

– hjælper med trivsel og uligheden i sundhed!

Begrundelse

Forventningspres, særlige behov eller diagnoser, ensomhed og et stigende antal børn med skolevægring. Undersøgelser inklusive den seneste nationale sundhedsprofil slår igen og igen fast, at det er ilde fat med trivslen hos mange børn og unge.

Citat: »Vi har ikke råd til at behandle os ud af så store trivselsproblemer, som undersøgelser gang på gang viser for børn og unge. I stedet skal det blinkende røde trivselsregnskab mødes med mere forebyggelse,« Bitten Søndergaard, direktør DGI. Centerchef fra [adresse] for Ungdomsstudier ph.d. Uffe Johansen er enig: »En voksende gruppe børn og unge er meget dårlige til at komme ind i fællesskaber. De er vokset op foran skærmen og har aldrig udviklet evner til at begå sig,«

Projektet

HIGH FIVE er et foreningssamarbejde på tværs af idrætsgrene, som har til formål at øge foreningsdeltagelse ved at bevæge, aktivere og motivere flere end 11.000 børn i de Aarhusianske folkeskoler og daginstitutioner gennem afvikling af åben- skoleforløb for flere end 450 klasser over en 3-årig periode.

De deltagende foreninger kommer til at bestå af nogle af de mest erfarne og aktive åben-skole-bevægelses-aktører i [adresse] og nogle mindre erfarne foreninger med mod på at skabe vækst og udvikling gennem erfaringsudveksling og samarbejde.

HIGH FIVE skal gennem samarbejde på tværs af foreninger, aktører og idrætsgrene skabe et varieret bevægelsesudbud i de aarhusianske skoler og daginstitutioner med høj faglig kvalitet og i en størrelsesorden, der kan matche den store efterspørgsel.

Nanna Simonsen tager udgangspunkt i idrætsgrenene Gymnastik, Håndbold og Basketball, men det er målet, at projektet hvert år udvides med mindst 1 idrætsgren, så projektet efter 3 år vil være udbredt til minimum 5 idrætsgrene.

Det er ydermere et mål, at indsatsen kan generere mindst 750 nye medlemmer over perioden fordelt på de deltagende idrætsgrene. Ideen er baseret på indgående kendskab og erfaring på området.

Det er en vigtig præmis for alle de deltagende aktører, at der foregår systematisk vidensdeling og erfaringsudveksling på tværs af foreninger og idrætsgrene, således at processerne omkring afvikling, koordinering, fagligt indhold og brobygning mellem skoleforløb og foreningsdeltagelse kan optimeres og videreudvikles, så vi kan få endnu flere børn i bevægelse på de aarhusianske skoler og institutioner og i det aarhusianske foreningsliv. Forløbet er en del af København og [adresse] modeller allerede.

Finansiering

Denne skal belyses i den videre proces.

Forslag

Indsatsen dækker hele [adresse] på tværs af de deltagende idrætsgrene og har følgende overordnede målsætninger:

- Afvikling af bevægelsesforløb for flere end 450 klasser for flere end 11.000 børn og unge

- Deltagelse af mindst 20 folkeskoler i [adresse]

- 750 nye medlemmer i de deltagende foreninger

- 3-5 nye lokale foreningsdannelser på skoler og/eller opstart satellit-afdelinger af de deltagende foreninger

På vegne af Socialdemokratiet i [adresse]

Bent Jensen

Arne Christiansen